Rijeka, 9. ožujka 2021.g.

**OBJAVA ZA MEDIJE**

**STRUČNA VODSTVA IZLOŽBOM NOGOMETNIH MEMORABILIJA „OVO JE RIJEKA“**

**U POSLJEDNJEM TJEDNU IZLOŽBE**

**U posljednjem tjednu izložbe nogometnih memorabilija „Ovo je Rijeka – Stotinu uspomena, jedna priča“, koja je u sklopu programa Rijeke 2020 – Europske prijestolnice kulture do 14. ožujka 2021.g. postavljena u Exportu na Delti, ponovno se organiziraju stručna vodstva izložbom, koje vode vlasnici privatnih zbirki predmeta koji se izlažu i strastveni navijači NK Rijeke Zvonimir Krpan i Mišel Budimilić.   
Vođene ture organiziraju se u subotu i nedjelju, 13. i 14. ožujka 2021.g., oba dana u 11.30 i u 16.00 sati**, a s obzirom na važeće mjere za sprječavanje zaraze bolešću COVID-19 broj posjetitelja koji istovremeno mogu biti na vodstvu je ograničen. Stoga su **obavezne prethodne prijave na e-mail adresu** [**budimilicmisel@gmail.com**](mailto:budimilicmisel@gmail.com).

Izložbu „Ovo je Rijeka – stotinu uspomena, jedna priča“, koja uključuje **dresove, zastavice, medalje, pehare, lopte, fotografije, novinske članke te audio-vizualne snimke i projekcije pojedinih utakmica,** moguće je samostalno razgledati u radno vrijeme Exporta: **u četvrtak i petak od 15.00 do 20.00 sati** te **u subotu i nedjelju između 11.00 i 20.00 sati.**

**Pojedinačna cijena ulaznice za izložbu je 30 kuna.**   
**Ulaz je slobodan** za djecu do 7 godina te nezaposlene i umirovljenike, uz predočenje važećih dokumenata. Djeca i mladi do 18 godina, studenti i članovi KN Armada, uz predočenje važećih dokumenata, ostvaruju **popust od 50%** na pojedinačnu ulaznicu. U prodaji je i katalog izložbe po cijeni od 10 kuna.

**Svaki peti posjetitelj izložbe dobiva i poklon iznenađenja, u suradnji s Foto Kurtijem, a ova akcija traje do isteka zaliha.**

Unaprijed zahvaljujem na objavi.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42